ପୁରୀ, ଜୁଲାଇ ୧୦ (ଲୋକାଲ ୱାୟାର) ମ୍ୟାଲେରିଆ ନିରାକଣର ନିମନ୍ତେ ପୁରୀ ନଗରପାଳିକାର ୩୨ଟି ୱାର୍ଡରେ ଦୀର୍ଘସ୍ଥାୟୀ କୀଟନାଶକ ମଶାରୀ ବଣ୍ଟନ ଗତକାଲିଠାରୁ ଆରମ୍ଭ ହୋଇଥିବା ବେଳେ ଏହା ଆଜି ଓ ଆସନ୍ତାକାଲି ମଧ୍ୟରେ ସଂପୁର୍ଣ୍ଣ କରାଯିବ ବୋଲି ନଗରପାଳିକାର ଜଣେ ଅଧିକାରୀ କହିଛନ୍ତି ।
ୟୁଏସର ଏକ ଏନଜିଓ କମ୍ପାନୀ ମ୍ୟାଲେରିଆ ନୋ ମୋର ଓ ସ୍ୱିସ କମ୍ପାନୀ ଭେଷ୍ଟରଗାର୍ଡର ସହଭାଗିତାରେ ଏହି ମଶାରୀ ବଣ୍ଟନ କରାଯାଉଥିବା ବେଳେ ୱାର୍ଡ ଗୁଡ଼ିକରେ ୩୫ ହଜାର ମଶାରୀ ବଣ୍ଟନ କରାଯିବ ବୋଲି ସୂଚନା ମିଳିଛି ।
ପୁରୀ ଜିଲ୍ଲାରେ ବାତ୍ୟା ଫନି ଦ୍ୱାରା ପ୍ରଭାବିତ ଲୋକଙ୍କୁ ବଣ୍ଟନ କରିବା ପାଇଁ କମ୍ପାନୀ କିଛି ଦିନ ପୂର୍ବରୁ ଏହି ମଶାରୀଗୁଡ଼ିକୁ ଓଡ଼ିଶାର ଭେକ୍ଟର ଜନିତ ରୋଗ ନିୟନ୍ତ୍ରଣ କାର୍ଯ୍ୟକ୍ରମକୁ ପ୍ରଦାନ କରିଥିବା ବେଳେ ଏହା ଗତକାଲିଠାରୁ ଆରମ୍ଭ କରାଯାଇଛି ।
ସମସ୍ତ ବିତରଣ କେନ୍ଦ୍ରରେ ସ୍ୱାସ୍ଥ୍ୟ ବିଭାଗର ଅଧିକାରୀ, ପୁରୀ ନଗରପାଳିକାର ସଦସ୍ୟ ଓ ଆଶା କର୍ମୀଙ୍କ ଉପସ୍ଥିତିରେ ପ୍ରତ୍ୟକ ଆଧାରକାର୍ଡ ଓ ରାସନକାର୍ଡଧାରୀ ମାନଙ୍କୁ ବିତରଣ କରାଯାଉଛି ।
ଏହା ସହିତ ଆଶା କର୍ମୀମାନେ ମଶାରୀର ବ୍ୟବହାର ସମ୍ପର୍କରେ ଲୋକମାନଙ୍କୁ ଅବଗତ କରୁଛନ୍ତି ।
ମଶାରୀ ପାଇ ସାରିଲା ପରେ ସ୍ଥାନୀୟ ହିତାଧିକାରୀ ସୁମିତ୍ରା ଭଞ୍ଜ କହିଛନ୍ତି ଯେ, ପୂର୍ବରୁ ବ୍ୟବହାର କରୁଥିବା ମଶାରୀ ସେତେଟା ବ୍ୟବହାରଯୋଗ୍ୟ ହୋଇନଥିବା ବେଳେ ଏହି କୀଟନାଶକ ମଶାରୀ ବେଶ ଉପଯୋଗୀ ହୋଇପାରିବ ।
ଆଶା ଦିଦି ମଶାରୀର ବ୍ୟବହାର ବିଷୟରେ ବୁଝାଇଥିବା ବେଳେ ପ୍ରଦାନ କରାଯାଇଥିବାରୁ ମୁଁ ରାଜ୍ୟସରକାର ଓ ବିତରକ କମ୍ପାନୀଙ୍କୁ ଧନ୍ୟବାଦ ଦେଉଛି ।
ବିତରକ କେନ୍ଦ୍ରରେ ହିତାଧିକାରୀଙ୍କ ଭିଡ ବୃଦ୍ଧି ପାଉଥିବାରୁ ପୁଲିସ ପ୍ରଶାସନ ଉପସ୍ଥିତ ରହି ବିତରଣ କାର୍ଯ୍ୟକୁ ତ୍ୱରାନ୍ୱିତ କରୁଛନ୍ତି ।
ଅନ୍ୟପକ୍ଷରେ ମ୍ୟାଲେରିଆ ନୋ ମୋର କମ୍ପାନୀର ଓଡ଼ିଶା ମୁଖ୍ୟ ବିଶ୍ୱଜିତ ମହାପାତ୍ର, ଭେଷ୍ଟର ଗାର୍ଡର ପବ୍ଲିକ ହେଲଥ ବିଭାଗର କ୍ଷେତ୍ରୀୟ ମ୍ୟାନେଜର (ଏସିଆ) ସତୀଶ କୁମାର, ଭିଡିବିର ଅତିରିକ୍ତ ଜିଲ୍ଲା ସ୍ୱାସ୍ଥ୍ୟ ଅଧିକାରୀ ଡଃ. ଏନସି ଜେନା ପ୍ରମୁଖ ବିତରଣ କେନ୍ଦ୍ର ଗୁଡ଼ିକୁ ପରିଦର୍ଶନ କରିଛନ୍ତି ।
ଉଲ୍ଲେଖଯୋଗ୍ୟ, ସମଗ୍ର ଦେଶରେ ମ୍ୟାଲେରିଆ କ୍ଷେତ୍ରରେ ଓଡ଼ିଶା ସର୍ବୋଚ୍ଚ ସ୍ଥାନରେ ରହିଥିବା ବେଳେ ୨୦୧୮ରେ ରାଜ୍ୟ ସରକାରଙ୍କ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗ ସହିତ ମ୍ୟାଲେରିଆ ନୋ ମୋର କମ୍ପାନୀର ସହ ଚୁକ୍ତି ସ୍ୱାକ୍ଷର କରିବା ପରେ ୨୦୧୭-୧୮ରେ ରାଜ୍ୟରେ ୮୦ ପ୍ରତିଶତ ମ୍ୟାଲେରିଆ କମ ହୋଇଥିବା ସରକାରୀ ରିପୋର୍ଟରୁ ସୂଚନା ମିଳିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
